ড্রু ওয়াইসম্যান (জন্ম ১৯৫৯ ) একজন মার্কিন চিকিৎসক ও বিজ্ঞানী যিনি আরএনএ জীববিজ্ঞানে তাঁর অবদানের জন্য সবচেয়ে বেশি পরিচিত। তাঁর গবেষণাকর্ম এমআরএনএ টিকাগুলির বিকাশে সহায়তা করে, যেগুলির মধ্যে কোভিড-১৯ এর জন্য বায়োএনটেক/ফাইজার ও মর্ডানা ব্যবসা প্রতিষ্ঠানের দ্বারা উৎপাদিত এমআরএনএ টিকাগুলি সবচেয়ে বেশি পরিচিত। ওয়াইসম্যান পেনসিলভানিয়া বিশ্ববিদ্যালয়ের পেরেলম্যান স্কুল অভ মেডিসিনের টিকা গবেষণা বিষয়ে উদ্বোধনী "রবার্টস ফ্যামিলি" অধ্যাপক, পেন ইনস্টিটিউট ফর আরএনএ ইনোভেশন সংস্থার পরিচালক এবং চিকিৎসাবিজ্ঞানের অধ্যাপক। তিনি ও তাঁর গবেষণা সহকর্মী ক্যাটালিন ক্যারিকো বহু পুরস্কার পেয়েছেন যার মধ্যে রয়েছে বিশিষ্ট  ল্যাস্কার-ডিবেকি রোগীভিত্তিক চিকিৎসা গবেষণা পুরস্কার। তিনি ক্যাটালিন ক্যারিকোর সাথে যৌথভাবে শারীরবিদ্যা বা চিকিৎসাবিজ্ঞানের ২০২৩ সালের নোবেল পুরস্কার লাভ করেন। "নিউক্লিওসাইড ভিত্তি পরিবর্তন সম্পর্কে তাঁদের যে আবিষ্কারগুলি কোভিড-১৯ (করোনাভাইরাস রোগের) বিরুদ্ধে কার্যকর এমআরএনএ টিকার বিকাশ সম্ভব করে, সেগুলির জন্য" তাঁদেরকে এই পুরস্কার প্রদান করা হয়।   শিক্ষা ও প্রশিক্ষণ  ওয়াইসম্যান ম্যাসাচুসেটসের লেক্সিংটনে বড় হয়েছেন।  তিনি ১৯৮১ সালে ব্র্যান্ডেস ইউনিভার্সিটি থেকে তার বিএ এবং এমএ অর্জন করেন, যেখানে তার প্রধান বিষয় ছিলো বায়োকেমিস্ট্রি এবং এনজাইমোলজি। এছাড়া তিনি জেরাল্ড ফাসম্যানের ল্যাবে কাজ করেন।  তিনি ১৯৮৭ সালে বোস্টন ইউনিভার্সিটিতে তার এমডি এবং পিএইচডি পাওয়ার জন্য ইমিউনোলজি এবং মাইক্রোবায়োলজিতে স্নাতক কাজ সম্পাদন করেন।  এরপরে ওয়াইসম্যান বেথ ইজরায়েল ডেকোনেস মেডিকেল সেন্টারে একটি রেসিডেন্সি করেন, তারপরে ন্যাশনাল ইনস্টিটিউট অফ হেলথ (এনআইএইচ) এ ফেলোশিপ করেন, তারপর অ্যান্টনি ফাউসির তৎকালীন ন্যাশনাল ইনস্টিটিউট অফ অ্যালার্জি এবং সংক্রামক রোগের পরিচালক হন।    পুরস্কার ও স্বীকৃতি  ওয়াইসম্যান এবং কারিকো উভয়কেই ২০২০ রোজেনস্টিল পুরস্কারে ভূষিত করা হয়েছে।  ড্রেক্সেল ইউনিভার্সিটি কলেজ অফ মেডিসিন তাকে সম্মানসূচক ডিগ্রি প্রদান করে।  ২০২১ সালে, তিনি "বৈজ্ঞানিক গবেষণা" বিভাগে প্রিন্সেস অফ আস্তুরিয়াস পুরস্কারে ভূষিত হন।  এছাড়াও ২০২১ সালে তিনি এবং কারিকো লুইসা গ্রস হরউইটজ পুরস্কার, অ্যালবানি মেডিক্যাল সেন্টার পুরস্কার,Albany Medical Center Prize 2021 এবং লাস্কার-ডেবাকি ক্লিনিক্যাল মেডিকেল রিসার্চ অ্যাওয়ার্ড পেয়েছেন।  ২০২১-এর জন্য তিনি ক্যাটালিন কারিকো এবং রবার্ট এস. ল্যাঙ্গারের সাথে BBVA ফাউন্ডেশন ফ্রন্টিয়ার্স অফ নলেজ অ্যাওয়ার্ড BBVA Foundation Frontiers of Knowledge Awards 2021 পেয়েছিলেন। ২০২২ এর জন্য তিনি জীবন বিজ্ঞানে ব্রেকথ্রু পুরস্কার, কাতালিন কারিকোর সাথে যৌথভাবে NAS এর জেসি স্টিভেনসন কোভালেঙ্কো মেডেল Jessie Stevenson Kovalenko Medal 2022 এবং ক্যাটালিন কারিকোর সাথে যৌথভাবে জাপান পুরস্কার Japan Prize 2022 পুরস্কৃত হন। এছাড়াও ২০২২ সালে তিনি রবার্ট কোচ পুরস্কার Robert Koch Prize 2022 এবং বায়োফার্মাসিউটিক্যাল সায়েন্সে ট্যাং পুরস্কার, আমেরিকান একাডেমি অফ অ্যাচিভমেন্টের গোল্ডেন প্লেট পুরস্কার, এবং ন্যাশনাল একাডেমি অফ মেডিসিন এবং আমেরিকান একাডেমি অফ আর্টস অ্যান্ড সায়েন্সে নির্বাচিত হন। .Tang Prize 2022 ২০২৩ সালে তিনি ইসরায়েলের টেকনিওনের হার্ভে পুরস্কার পান (২০২১ সালের জন্য পুরস্কৃত)।  ২০২৩ সালে কাতালিন কারিকোর সাথে যৌথভাবে ফিজিওলজি বা মেডিসিনে  নোবেল পুরস্কার পান   কৃতিস্বত্ব  ওয়াইসম্যান ইউএস-8278036B2  এবং US-8748089B2 সহ অনেক পেটেন্ট তথা কৃতিস্বত্ব’র উদ্ভাবক, যা টিকা এবং অন্যান্য থেরাপির জন্য আরএনএ উপযোগী করার জন্য প্রয়োজনীয় পরিবর্তনগুলির বিশদ বিবরণ দেয়। পরে, এই পেটেন্টগুলি (কৃতিস্বত্ব) সেলস্ক্রিপ্টের প্রতিষ্ঠাতা এবং সিইও গ্যারি ডাহলের কাছে লাইসেন্স দেওয়া হয়েছিল, যিনি পরবর্তীতে তাদের কোভিড-১৯ ভ্যাকসিনগুলিতে শেষ পর্যন্ত  প্রযুক্তিটি মর্ডানা এবং BioNTech-কে লাইসেন্স দিয়েছিলেন ব্যবহার করার জন্য।    তথ্যসূত্র      বিষয়শ্রেণী:২১শ শতাব্দীর মার্কিন চিকিৎসক বিষয়শ্রেণী:১৯৫৯-এ জন্ম বিষয়শ্রেণী:ইহুদি বিজ্ঞানী বিষয়শ্রেণী:পেনসিলভেনিয়া বিশ্ববিদ্যালয়ের শিক্ষক বিষয়শ্রেণী:ম্যাসাচুসেটসের চিকিৎসক বিষয়শ্রেণী:ব্র্যান্ডেস বিশ্ববিদ্যালয়ের প্রাক্তন শিক্ষার্থী বিষয়শ্রেণী:মার্কিন প্রাণরসায়নবিদ বিষয়শ্রেণী:জীবিত ব্যক্তি বিষয়শ্রেণী:চিকিৎসাবিজ্ঞানে নোবেল পুরস্কার বিজয়ী বিষয়শ্রেণী:২০শ শতাব্দীর মার্কিন চিকিৎসক বিষয়শ্রেণী:জার্মান ইহুদি বংশোদ্ভূত মার্কিন ব্যক্তি বিষয়শ্রেণী:ইতালীয় বংশোদ্ভূত মার্কিন ব্যক্তি বিষয়শ্রেণী:ইহুদি মার্কিন বিজ্ঞানী বিষয়শ্রেণী:চিকিৎসক-বিজ্ঞানী বিষয়শ্রেণী:২১শ শতাব্দীর মার্কিন ইহুদি বিষয়শ্রেণী:মার্কিন নোবেল বিজয়ী বিষয়শ্রেণী:ইহুদি নোবেল বিজয়ী বিষয়শ্রেণী:ন্যাশনাল একাডেমি অফ মেডিসিনের সদস্য